คณะสังคมศาสตร์และมนุษยศาสตร์ มหาวิทยาลัยมหิดล

คณะสังคมศาสตร์และมนุษยศาสตร์ มหาวิทยาลัยมหิดล เป็นคณะที่เน้นงานวิจัยทั้งด้านสังคมศาสตร์ มนุษยศาสตร์ และศึกษาศาสตร์ มีสำนักงานคณบดีที่ มหาวิทยาลัยมหิดล ศาลายา คณะนี้เป็นคณะที่มีความโดดเด่นในด้านการเรียนการสอนและการวิจัยสังคมศาสตร์เชิงบูรณาการชั้นนำของประเทศไทย
ประวัติ.
เมื่อ พ.ศ. 2507 กรรมการสภามหาวิทยาลัยแพทยศาสตร์ ดำริจะขยายการศึกษาภายใน มหาวิทยาลัยแพทยศาสตร์ ให้กว้างขวางยิ่งขึ้น พร้อมทั้งเปลี่ยนชื่อมหาวิทยาลัยใหม่ โดยได้เข้าเฝ้าเพื่อกราบบังคมทูลพระบาทสมเด็จพระเจ้าอยู่หัวเพื่อขอพระราชทานพระนาม "มหิดล" ซึ่งเป็นพระนามของสมเด็จพระมหิตลาธิเบศร อดุลยเดชวิกรม พระบรมราชชนก เป็นชื่อมหาวิทยาลัย แทน "มหาวิทยาลัยแพทยศาสตร์" เดิม 
มีอาจารย์หลายท่านเข้าไปกราบบังคมทูลพระกรุณาฯเกี่ยวกับเรื่องนี้ พระบาทสมเด็จพระเจ้าอยู่หัว ได้พระราชทานพระแสรับสั่งว่า 
<templatestyles src="แม่แบบ:คำพูด/style.css" />"ไม่ทรงขัดข้องที่จะพระราชทานนาม "มหิดล" ให้แก่มหาวิทยาลัยแพทยศาสตร์ แต่ขอให้ขยายมหาวิทยาลัยให้เป็นมหาวิทยาลัยที่สมบูรณ์ เพื่อให้สมพระเกียรติของสมเด็จพระบรมราชชนก"
ได้มีพระบรมราชานุญาต พร้อมทั้งมีพระราชกระแสรับสั่งว่า 
<templatestyles src="แม่แบบ:คำพูด/style.css" />"ถ้าจะเพิ่มคณะขึ้นใหม่ ควรมีคณะสังคมศาสตร์อยู่ด้วยเพราะวิชาหมวดสังคมศาสตร์นั้นแพทย์และผู้ที่ทำงานสาธารณสุขควรจะรู้กัน"
"มหาวิทยาลัยแพทยศาสตร์" เดิมจึงเปลี่ยนชื่อมาเป็น "มหาวิทยาลัยมหิดล" เมื่อวันที่ 2 มีนาคม พ.ศ. 2512 พร้อมกันนี้ คณะกรรมการสภามหาวิทยาลัยยังได้เริ่มก่อตั้ง คณะสังคมศาสตร์และมนุษยศาสตร์ ขึ้นมาเป็นคณะที่ 12 ของ มหาวิทยาลัยมหิดล ตามประกาศสำนักนายกรัฐมนตรี ลงวันที่ 14 ธันวาคม พ.ศ. 2512 เพื่อให้เป็นมหาวิทยาลัยที่สมบูรณ์แบบโดยครอบคลุมทั้งด้านวิทยาศาสตร์สุขภาพ วิทยาศาสตร์และเทคโนโลยี สังคมศาสตร์และมนุษยศาสตร์ ปัจจุบันคณะสังคมศาสตร์และมนุษยศาสตร์ มหาวิทยาลัยมหิดล จัดการเรียนการสอน การวิจัย และบริการวิชาการทางด้านสังคมศาสตร์ มนุษยศาสตร์ และศึกษาศาสตร์
โครงสร้างองค์กร.
ภาควิชา.
ภาควิชาสังคมศาสตร์
ภาควิชาศึกษาศาสตร์
ภาควิชาสังคมและสุขภาพ
ภาควิชามนุษยศาสตร์
สำนักงานคณบดี.
งานบริหารและพัฒนาอย่างยั่งยืน
งานบริหารคลังและสินทรัพย์
งานบริหารและพัฒนาทรัพยากรบุคคล
งานยุทธศาสตร์และพัฒนาคุณภาพ
งานวิเทศสัมพันธ์ สื่อสารองค์กร และกิจการนักศึกษา
สำนักงานวิจัยและบริการวิชาการ.
งานวิจัย และบริการวิชาการ
สำนักงานบริหารการศึกษา และนวัตกรรมการเรียนรู้.
งานบริหารการศึกษา
งานบัณฑิตศึกษา
หลักสูตร.
คณะสังคมศาสตร์และมนุษยศาสตร์ มหาวิทยาลัยมหิดล ตั้งขึ้นเพื่อเน้นการวิจัยทางสังคมศาสตร์ มนุษยศาสตร์ และศึกษาศาสตร์ ดังนั้น หลักสูตรที่เปิดสอนโดยมากจึงเป็นหลักสูตรระดับบัณฑิตศึกษา กล่าวคือ ระดับปริญญาโท และปริญญาเอก หลักสูตรที่เปิดสอนทั้งหมดมีดังนี้
ปรัชญา ปณิธาน วิสัยทัศน์ พันธกิจ ยุทธศาสตร์ และค่านิยมหลัก.
ปรัชญา : ความสำเร็จที่แท้จริงอยู่ที่การนำความรู้ไปประยุกต์ใช้เพื่อประโยชน์สุขแก่มวลมนุษยชาติ
ปณิธาน : ปัญญาของแผ่นดิน (Wisdom of the Land)
วิสัยทัศน์ (Vision) : ผู้นำวิชาการด้านสังคมศาสตร์ มุ่งพัฒนาผลงานวิจัยและจัดการศึกษาที่มีคุณภาพ เพื่อสร้างประโยชน์ทางสังคมอย่างยั่งยืน
พันธกิจ (Mission)
 1. ผลิตบัณฑิตที่มีความรู้ความสามารถเพื่อเป็นผู้นำทางสังคม ที่มีทักษะการทำงานทันต่อการเปลี่ยนแปลงของสังคมโลก
 2. ขับเคลื่อนงานวิจัยและบริการวิชาการทางสังคมศาสตร์ เพื่อชี้นำสังคมและตอบสนองต่อการเปลี่ยนแปลงทางภูมิรัฐศาสตร์
 3. ส่งเสริมความร่วมมือทางวิชาการระดับชาติ และนานาชาติ ทั้งในด้านการเรียนการสอนการให้บริการทางวิชาการ และการทำวิจัย
 4. บริหารจัดการโดยยึดหลักธรรมาภิบาล สร้างระบบเทคโนโลยีสารสนเทศที่สนับสนุนการทำงานของบุคลากรอย่างมีประสิทธิภาพ และประสิทธิผล เพื่อพัฒนาสังคมอย่างยั่งยืน
ยุทธศาสตร์ (Strategies)
 1. Strengthening Research Collaboration
 2. Enriching Education
 3. Promoting Academic Services to Impact Policy Changes
 4. Empowering Faculty
ค่านิยมหลัก (Core Values)
 M = Mastery รู้แจ้ง รู้จริง สมเหตุ สมผล
 U = Unity สามัคคี และร่วมมือกันสนับสนุนองค์กรให้ก้าวหน้า
 S = Smart พัฒนาคน งาน ความรู้ ให้เป็นส่วนหนึ่งของสังคมอย่างยั่งยืน
 H = Home องค์กรแห่งความสุข
ติดต่อคณะ.
คณะสังคมศาสตร์และมนุษยศาสตร์ มหาวิทยาลัยมหิดล เลขที่ 999 หมู่ที่ 5 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170 โทรศัพท์ 02-8002840-70 หรือ 02-8012840-60 โทรสาร 02-4419738